ET Euroopa Liidu Teataja C 94/25

Teatis isikutele, kelle suhtes kohaldatakse piiravaid meetmeid, mis on sätestatud nõukogu otsuses 2011/137/ÜVJP, mida on muudetud nõukogu otsusega 2011/178/ÜVJP, ja nõukogu määruses (EL) nr 204/2011, mida on muudetud nõukogu rakendusmäärusega (EL) nr 288/2011 piiravate meetmete kohta seoses olukorraga Liibüas – parandus (2011/C 92/06)

( Euroopa Liidu Teataja C 92, 24. märts 2011 )

2011/C 94/18

Leheküljel 10 teatise tekst asendatakse järgmisega:

Teatis isikutele, kelle suhtes kohaldatakse piiravaid meetmeid, mis on sätestatud nõukogu otsuses 2011/137/ÜVJP, mida on muudetud nõukogu otsusega 2011/178/ÜVJP, ja nõukogu määruses (EL) nr 204/2011, mida on muudetud nõukogu rakendusmäärusega (EL) nr 288/2011 piiravate meetmete kohta seoses olukorraga Liibüas EUROOPA LIIDU NÕUKOGU Allpool esitatud teabele juhitakse nende isikute ja üksuste tähelepanu, kes on loetletud nõukogu otsuse 2011/137/ÜVJP (mida on muudetud nõukogu otsusega 2011/178/ÜVJP (1)) I ja III lisas, ja nõukogu määruse (EL) nr 204/2011 (mida on muudetud nõukogu rakendusmäärusega (EL) nr 288/2011 (2) piiravate meetmete kohta seoses olukorraga Liibüas) II lisas. ÜRO Julgeolekunõukogu otsustas, et ÜRO Julgeolekunõukogu resolutsiooni 1973 (2011) I lisas loetletud isikute suhtes kohaldatakse ÜRO Julgeolekunõukogu resolutsiooni 1970 (2011) punktides 15 ja 16 sätestatud reisipiiranguid ning et ÜRO Julgeolekunõukogu resolutsiooni 1973 (2011) II lisas loetletud isikute ja üksuste vara külmutatakse vastavalt ÜRO Julgeolekunõukogu resolutsiooni 1970 (2011) punktidele 17, 19 20 ja 21. Asjaomased isikud võivad esitada igal ajal ÜRO Julgeolekunõukogu resolutsiooni 1970 (2011) punkti 24 kohaselt moodustatud komiteele taotluse koos täiendavate dokumentidega nende suhtes kohaldatavate ÜRO loetellu kandmist käsitlevate otsuste ülevaatamiseks. Kõik sellised taotlused tuleks saata järgmisel aadressil: United Nations — Focal point for delisting Security Council Subsidiary Organs Branch Room S-3055 E New York, NY 10017 UNITED STATES OF AMERICA Lisateabe saamiseks vt: http://www.un.org/sc/committees/751/comguide.shtml ÜRO otsuse tulemusel otsustas Euroopa Liidu Nõukogu, et eespool nimetatud ÜRO Julgeolekunõukogu resolutsiooni 1973 (2011) lisades loetletud isikud ja üksused tuleks kanda nende isikute ja üksuste loetelusse, kelle suhtes kohaldatakse nõukogu otsuses 2011/137/ÜVJP ja nõukogu määruses (EL) nr 204/2011 sätestatud piiravaid meetmeid. Asjaomaste isikute määramise põhjendused on esitatud nõukogu otsuse I ja III lisa vastavates kannetes ja nõukogu määruse II lisas. Asjaomaste isikute ja üksuste tähelepanu juhitakse võimalusele taotleda asjaomase liikmesriigi või asjaomaste liikmesriikide pädevatelt asutustelt, kelle veebisaitide aadressid on toodud määruse (EL) nr 204/2011 IV lisas, luba külmutatud rahaliste vahendite kasutamiseks põhivajadusteks või erimakseteks (vt määruse artiklit 7). Asjaomased isikud ja üksused võivad esitada nõukogule järgmisel aadressil taotluse koos täiendavate dokumentidega, et otsus nende kandmise kohta eespool nimetatud loeteludesse uuesti läbi vaadataks: Council of the European Union General Secretariat TEFS Coordination Rue de la Loi/Wetstraat 175 1048 Bruxelles/Brussels BELGIQUE/BELGIË Samuti juhitakse asjaomaste isikute ja üksuste tähelepanu võimalusele vaidlustada nõukogu otsus Euroopa Liidu Üldkohtus Euroopa Liidu toimimise lepingu artikli 275 teises lõigus ning artikli 263 neljandas ja kuuendas lõigus sätestatud tingimuste kohaselt.

Teatis isikutele, kelle suhtes kohaldatakse piiravaid meetmeid, mis on sätestatud nõukogu otsuses 2011/137/ÜVJP, mida on muudetud nõukogu otsusega 2011/178/ÜVJP, ja nõukogu määruses (EL) nr 204/2011, mida on muudetud nõukogu rakendusmäärusega (EL) nr 288/2011 piiravate meetmete kohta seoses olukorraga Liibüas EUROOPA LIIDU NÕUKOGU Allpool esitatud teabele juhitakse nende isikute ja üksuste tähelepanu, kes on loetletud nõukogu otsuse 2011/137/ÜVJP (mida on muudetud nõukogu otsusega 2011/178/ÜVJP (3)) II ja IV lisas, ja nõukogu määruse (EL) nr 204/2011 (mida on muudetud nõukogu rakendusmäärusega (EL) nr 288/2011 (4) piiravate meetmete kohta seoses olukorraga Liibüas) III lisas. Euroopa Liidu Nõukogu on otsustanud, et eespool nimetatud lisades esitatud isikud ja üksused tuleks kanda nende isikute ja üksuste nimekirja, kelle suhtes kohaldatakse piiravaid meetmeid, mis on sätestatud nõukogu otsuses 2011/137/ÜVJP piiravate meetmete kohta seoses olukorraga Liibüas ja nõukogu määruses (EL) nr 204/2011 piiravate meetmete kohta seoses olukorraga Liibüas. Asjaomaste isikute ja üksuste tähelepanu juhitakse võimalusele taotleda asjaomase liikmesriigi või asjaomaste liikmesriikide pädevatelt asutustelt, kelle veebisaitide aadressid on toodud nõukogu määruse (EL) nr 204/2011 IV lisas, luba külmutatud rahaliste vahendite kasutamiseks põhivajadusteks või erimakseteks (vt määruse artiklit 7). Asjaomased isikud ja üksused võivad esitada nõukogule järgmisel aadressil koos täiendavate dokumentidega taotluse, et otsus nende kandmise kohta eespool nimetatud nimekirja uuesti läbi vaadataks: Council of the European Union General Secretariat TEFS Coordination Rue de la Loi/Wetstraat 175 1048 Bruxelles/Brussel BELGIQUE/BELGIË Asjaomaste isikute tähelepanu juhitakse samuti võimalusele vaidlustada nõukogu otsus Euroopa Liidu Üldkohtus Euroopa Liidu toimimise lepingu artikli 275 teises lõigus ja artikli 263 neljandas ja kuuendas lõigus sätestatud tingimuste kohaselt.

(1) ELT L 78, 24.3.2011, lk 24.

(2) ELT L 78, 24.3.2011, lk 13.

(3) ELT L 78, 24.3.2011, lk 24.

(4) ELT L 78, 24.3.2011, lk 13.